stanford-oval/wikipedia huggingface dataset:
סוכני העל
מדבבים בעברית

במאית הדיבוב בעברית היא אפי בן ישראל, ומפיקת הדיבוב היא ענבר שטגר עזרא.
| הדמויות> מדבבים ראשיים | מדבב/ת בעברית> מדבבים ראשיים |
| --- | --- |
לי קלארק: גיא רושיניאק
מייגן קלארק: מאי יעקובסון
מארק קלארק: איתי ג'רופי
טוני קלארק: איטן גרינברג
ג'רי: גלעד קלטר
תמי / גברת קלארק: מיכל רשף
מר קלארק: אלי לולאי
דמויות שונות / קאת / המנהלת: אורלי קטן
מדבבים אורחים
דמויות שונות: אביטל אברג'יל
דמויות שונות: אביתר אדיר
דמויות שונות: אלון שר
דמויות שונות: מיכאל עינב
דמויות שונות: רומי חנוך
שידור

| עונה | עונה | מספר פרקים | תקופת שידור מקורית> שידור ראשון | תקופת שידור מקורית> שידור אחרון |
| --- | --- | --- | --- | --- |
|  | 1 | 26 | 15 במרץ 2009 | 26 בפברואר 2010 |
|  | 2 | 26 | 5 ביולי 2010 | 25 במאי 2012 |
דאל אירן

אולם הדאל
דאל אירן (באירית: Dáil Éireann, או בקיצור – דאל) הוא הבית התחתון והעיקרי של האירכטס (הרשות המחוקקת) של אירלנד, שכולל גם את הסנאט האירי (הבית העליון) ואת נשיא אירלנד. הדאל נבחר אחת לחמש שנים לכל הפחות בחירות ייצוגיות יחסיות על בסיס שיטת הקול היחיד הנייד. סמכויותיו דומות לאלה של רבים מהבתים התחתונים של המדינות שהמשטר שלהן הוא דמוקרטיה פרלמנטרית דו-בתית והוא בלי ספק המרכיב הדומיננטי ביותר של האירכטס. בכפוף למגבלות שמוטלות עליו על ידי חוקת אירלנד, יש בידו הסמכויות להעביר כל חוק שהוא חפץ בו ולמנות או להדיח את הטישך (ראש הממשלה). מאז 1922 יושב הדאל בבית ליינסטר שבדבלין.
אטימולוגיה

השם "דאל אירן" לקוח מהשפה האירית, אך זהו שמו הרשמי של הפרלמנט הן באנגלית והן באירית, כולל בשתי הגרסאות של חוקת אירלנד. מאז הקמתו של הדאל ב-1919, הוא כונה גם כ"אספה הלאומית" (National Assembly) ו"בית הנציגים" (Chamber of Deputies, או House of Representatives).
משמעות המילה דאל היא אספה או פרלמנט, כך שהתרגום המילולי של המונח דאל אירן, היא "האספה האירית". סעיף 15 לחוקת אירלנד מתאר את הדאל כ"בית הנבחרים שיקרא הדאל אירן". מסיבה זו לעיתים מתורגם המונח דאל אירן כ"בית הנבחרים" (House of Representatives).
בשפה היומיומית למונח דאל יש יידוע אך למונח המלא, דאל אירן, אין יידוע. כלומר, מקובל להגיד the Dáil, אך לא the Dáil Éireann. צורת הרבים של המונח דאל הוא דאלה (Dála) והשימוש בו נהוג כאשר מדובר על כמה דאלה שנבחרו בבחירות שונות, לדוגמה: "הדאלה הראשון והשני".
מבנה

מספר חברי הדאל הוא 166. החברים נבחרים ישירות לפחות אחת לחמש שנים על ידי אזרחי אירלנד בבחירות ייצוגיות יחסיות על פי שיטת הקול היחיד הנייד. הזכות להיבחר לדאל ניתנת לאזרחים אירים מגיל 21. חבר הדאל מכונה "טכטה דולה" (Teachta Dála, או TD)
כל אזרחי אירלנד והממלכה המאוחדת מעל גיל 18, הרשומים בפנקס הבוחרים באירלנד, רשאים להצביע בבחירות לדאל. על פי חוקת אירלנד הבחירות לדאל חייבות להתקיים אחת לשבע שנים כל הפחות, אך כיום מוגדרת המגבלה של חמש שנים על פי חוק. הטישך יכול, על ידי פניה לנשיא, לפזר את הדאל בכל עת, ובמקרה כזה יש לערוך בחירות תוך שלושים יום. הנשיא רשאי לסרב לבקשת הטישך ולבקש מהדאל להרכיב ממשלה חדשה מבלי לערוך בחירות.
שיטת הקול היחיד הנייד יוצרת ייצוג יחסי בדאל. יחד עם זאת, ממדיהם הקטנים של מחוזות הבחירה באירלנד נותנים יתרון למפלגות הגדולות ולתת-ייצוג של המפלגות הקטנות. מאז שנות התשעים נסמכות הממשלות בעיקר על קואליציות. לפני 1989 היו הממשלות חד-מפלגתיות, לדוגמה, מפלגת פיאנה פול. משמעות היותם של מחוזות הבחירה מיוצגים על ידי מספר מושבים בפרלמנט, כפי שנדרש על ידי שיטת הקול היחיד הנייד, היא שלעיתים מתחרים המועמדים מול חבריהם לאותה מפלגה. מצב זה מגדיל את מספר האפשרויות העומדות בפני הבוחרים, אך גם גורם לחברי הדאל להיות קרתניים יתר על המידה. בשנים 1959 ו-1968 נעשו שני ניסיונות שכשלו לשנות את שיטת הבחירה לזו של הפרלמנט של בריטניה (Plurality voting system, על פיה זוכה במושב המייצג את מחוז הבחירה מי שזכה במספר הרב ביותר של הבוחרים באותו מחוז). שני הניסיונות הללו נדחו במשאל עם.
כיום נבחרים בכל מחוז בחירה בין שלושה לחמישה חברי דאל. חוקת אירלנד מגדירה שכל מחוז בחירה ייוצג לכל הפחות על ידי שלושה חברי דאל, אך לא מגדירה את המספר המרבי של חברי הדאל שייצגו כל מחוז. יחד עם זאת, חוק הבחירות, שנחקק בשנת 1997, מגביל לחמישה את מספר חברי הדאל שייצגו כל מחוז בחירה. החוקה דורשת שגבולות מחוזות הבחירה יבחנו מחדש אחת ל-12 שנים לכל הפחות, כך שהם ישונו בהתאם לשינויים באוכלוסיית המחוז.
מבנה > מספר חברי הדאל

על פי חוקת אירלנד אסור שייווצר מצב שיהיה פחות מחבר דאל אחד על כל 30,000 אזרחים ולא יותר מחבר דאל אחד לכל 20,000 אזרחים. בדאל ה-29, שנבחר ב-2002, היה היחס בין חברי הדאל לאזרחי אירלנד 1 ל-25,000. עם כינונה של החוקה הנוכחית ב-1937, הורד מספר חברי הדאל מ-153 ל-138, אך בשנות השישים עלה המספר ל-144 וב-1981 הוא נקבע למספר הנוכחי של 166. על פי התיקון לחוק הבחירות של 2011 מספר חברי הדאל לא יפחת מ-153 ולא יהיה יותר מ-160. תיקון זה יכנס לתוקף בבחירות הכלליות הבאות שאמורות להתקיים לא יאוחר מאפריל 2016.
מבנה > מושבי הדאל

מושבי הדאל מסודרים בצורת גורן. חברי הקואליציה יושבים משמאלו של יושב ראש הדאל ומפלגת האופוזיציה הראשית יושבת מימינו. אולם הדאל הוכנס לשימושו הנוכחי לאחר שבעבר שימש כאולם הרצאות.
משך הכהונה

הדאל הראשון נוסד בינואר 1919 כפרלמנט חד-ביתי של הרפובליקה האירית. אחת הפעולות הראשונות של דאל זה הייתה לאשר חוקה שידועה בשם "חוקת הדאל". כחוקה זמנית, היא לא התייחסה לאורך כהונתו של הדאל. הדאל הראשון והדאל השני פעלו תחת הוראותיה של חוקה זו. הדאל הראשון לא זכה להכרה מממשלת בריטניה ולא מממשלותיהן של ארצות אחרות כפרלמנט הרשמי של אירלנד.
בעקבות חתימתה של האמנה האנגלו-אירית ב-1922, שהביאה לסיומה של מלחמת העצמאות האירית, הפך להיות הדאל החד-ביתי לבית התחתון של האירכטס הדו-ביתי, הפרלמנט של המדינה שקמה אז, מדינת אירלנד החופשית. על פי האמנה, החליפה חוקה חדשה את זו של חוקת הדאל של 1919.
סעיף 28 של חוקת מדינת אירלנד החופשית הגדיר תקופה מרבית של ארבע שנים לכהונת הדאל. יחד עם זאת, חוקה זו הגדירה גם את המנגנון שאפשר לאירכטס לאשר תיקונים לחוקה באופן של חקיקה ראשית, מבלי שיהיה צורך לאשר תיקונים כאלה במשאל עם. הוראה זו הייתה אמורה להישאר בתוקף למשך שמונה שנים (דצמבר 1930). לאחר מועד זה היה צורך בעריכת משאל עם כדי שתיקונים לחוקה יכנסו לתוקף.
ב-1927 תיקן האירכטס תיקון לחוקה שתיקן את סעיף 28 והגדיר את תקופת המקסימום לכהונת הדאל מארבע שנים לשש שנים או ל"תקופה קצרה יותר כפי שתקבע בחקיקה". מאוחר יותר באותה שנה תיקן האירכטס תיקון נוסף שהגדיר את משך כהונתו לחמש שנים.
ב-29 בדצמבר 1937 פסקה מדינת אירלנד החופשית מלהתקיים והוחלפה במדינה חדשה שנקראה אירלנד, וזאת על פי החוקה החדשה. סעיף 16.5 של חוקה זו מגדיר ש"הדאל אירן לא יכהן למשך זמן הארוך משבע שנים ושתקופה קצרה יותר יכולה להיקבע בחוק". למרות גידול זה בתקופה המקסימלית האפשרית לכהונת הדאל, סעיף 7 של התיקון משנת 1927 עדיין נשאר בתוקף. כתוצאה מכך, תקופת הכהונה המרבית של הדאל נותרה על חמש שנים. קבלתו של כלל זה אושרה מחדש בסעיף 33 של חוק הבחירות של 1992 המגדיר ש"הדאל לא יכהן בתקופה הארוכה מחמש שנים מיום התכנסותו.
פיזור הדאל

סעיף 16.3.2 לחוקת אירלנד משנת 1937 קובע שהבחירות לדאל חייבות להתקיים לא יאוחר מ-30 יום לאחר פיזורו של הדאל הקודם. סעיף 16.4.2 לחוקה קובע כי הדאל החדש יתכנס לא יאוחר מ-30 יום לאחר יום הבחירות. מכאן נקבע שהתכנסותו של הדאל החדש תתקיים לא יאוחר מ-60 יום לאחר פיזורו של הדאל הקודם.
על פי עצת הטישך, מודיע נשיא אירלנד על פיזורו של הדאל, על המועד לבחירות ועל מועד כינוסו של הדאל הבא.
יושב ראש הדאל

יושב ראש הדאל (באירית: קאן קומהאיירל - Ceann Comhairle), נבחר מבין חברי הדאל ומחויב לשמור על נייטרליות. למרות זאת, הממשלה שואפת לבחור את אחד מחברי מפלגתה לתפקיד זה. כדי לשמור על הנייטרליות של היושב ראש, במידה והוא מתכוון להמשיך לתקופת כהונה נוספת בבחירות הבאות, הוא לא מתמודד בהן ותושבי מחוז הבחירה שהוא מייצג מצביעים רק עבור שאר הנציגים של המחוז והיושב ראש ממשיך אוטומטית לכהן בתקופת הכהונה הבאה, להוציא כמובן מקרה שבו היושב ראש מחליט לפרוש מהדאל. היושב ראש לא מצביע בדיוני הדאל, למעט מקרה של תיקו. מאז 2011 יושב ראש הדאל הוא שון בארט.
סמכויות

למרות שהדאל הוא רק אחד משלושת המרכיבים של האירכטס, יחד עם נשיא אירלנד והסנאט האירי, בפועל הסמכויות שהחוקה מוסרת בידו הופכות אותו למרכיב הדומיננטי של האירכטס, הווה אומר שרוב הצעות החוק שמועברות על ידי הדאל הופכות באופן מוחלט לחוק. הנשיא יכול להטיל וטו על חוק רק במקרה שהוא סותר את החוקה. כדי לעשות זאת, על הנשיא להעביר את הצעת החוק לעיונו של בית המשפט העליון של אירלנד כדי שיבחן את התיישבותו של החוק עם החוקה.
בנוסף לתפקידו כרשות מחוקקת, הדאל הוא זה שבוחר את הטישך שממונה על ידי הנשיא. הדאל גם יכול להעביר הצעת אי-אמון בממשלה, ובמקרה זה על הטישך להכריז על פיזור הדאל או להתפטר.
הסמכויות הנוספות של הדאל הן:
מינוי הטישך.
אישור מינוים של שרי הממשלה.
אישור מינויו של התובע הכללי.
אישור התקציב.
אשרור אמנות עם משמעות כלכלית (בתנאי שהן לא נוגדות את החוקה).
אישור הכרזת מלחמה.
ליזום חוקים בעלי משמעות כספית, על פי המלצת הממשלה בלבד.
מינוי מבקר המדינה.
פעילויות

הדאל מגדיר את סדר היום שלו. לחברי הדאל יש חסינות פרלמנטרית. חברי הדאל לא מצביעים בדרך כלל על פי מצפונם, אלא על פי משמעת סיעתית. למעט מקרים יוצאים מהכלל, ישיבות הדאל הן פומביות. כיום פועלות בדאל 3 ועדות קבועות ו-13 ועדות זמניות.
יום עבודה טיפוסי של הדאל כולל הצגת שאילתות לשרים, שאילתות של מנהיגי המפלגות המופנות לטישך ודיונים שיגרתיים בנושאי חוקים. שלוש שעות במהלך ימי שלישי ורביעי בשבוע מוקדשות לדיון בהצעות לסדר היום של האופוזיציה. מטרתן של הצעות אלה היא להביך את הממשלה והן מסוקרות בהרחבה על ידי התקשורת. בסופו של דבר מתוקנות הצעות אלו על ידי הממשלה בתמיכת הרוב שלה בדאל וגרסה מתוקנת זו מועברת כהחלטה.
באופן כללי מתנהלים דיוני הדאל בשפה האנגלית, אם כי בהחלט מקובל שחברי הדאל נושאים חלקים מנאומיהם בשפה האירית.
תהליך ההצבעה

עם תחילתה של הצבעה בדאל מציג יושב הראש או סגנו את השאלה המופנית לחברי הדאל ועליהם להכריז את תשובתם בשפה האירית. חברי הדאל המסכימים עם ההחלטה מכריזים Tá (כן) והמתנגדים מכריזים Níl (לא). יושב הראש מודיע על תוצאות ההצבעה על פי התרשמותו. חברי הדאל יכולים לקרוא תגר על החלטתו של היושב ראש ולדרוש הצבעה על ידי שהם צועקים Votáil! (הצבעה!). במקרה כזה מכריז היושב ראש Votáil! ותהליך ההצבעה מתחיל. קולות פעמונים נשמעים ברחבי בניין הדאל כדי לקרוא לחבריו להצביע. קולות הפעמונים נשמעים במשך שש דקות ולאחר ארבע דקות נוספות ננעלות דלתות אולם הדאל.
לפני תחילת ההצבעה ממנה היושב ראש ארבעה סופרי קולות, שניים מטעם כל אחד מהצדדים ואז ניתנת לחברי הדאל דקה אחת להצבעה. ההצבעה מתנהלת באמצעות מנגנון אלקטרוני וחברי הדאל לוחצים על כפתור ההצבעה המתאים שעל שולחנותיהם. עם סיום ההצבעה מפיקה מערכת ההצבעה האלקטרונית דף סיכום שנחתם על ידי ארבעת סופרי הקולות ומוגש ליושב הראש שמכריז על תוצאות ההצבעה.
היסטוריה

ראשיתה של הרשות המחוקקת של אירלנד הייתה בפרלמנט האירי שהתקיים משנת 1297 ועד לשנת 1800 והבית התחתון הראשון היה בית הנבחרים של פרלמנט זה. הפרלמנט האירי פוזר על פי חוק האיחוד של 1800. הלאומנים האירים כינסו את הדאל אירן כפרלמנט מהפכני לראשונה ב-1919 ולמרות שהוא תפקד באופן מוצלח, הוא לא זכה להכרה על פי חוקי הממלכה המאוחדת.
ב-1921 הקימה ממשלת בריטניה גוף מחוקק שנקרא הפרלמנט של דרום אירלנד, מתוך כוונה לפייס את הלאומנים על ידי הענקת "ממשל בית" (Home rule). בכל אופן, גוף זה הוחרם על ידי הלאומנים שנאמנותם המשיכה להיות לדאל. יחד עם זאת, עקב היותו של הדאל הראשון גוף בלתי חוקי על פי חוקת בריטניה, הבית התחתון של הפרלמנט של דרום אירלנד נחשב על פי החוק הבריטי כקודמו של הדאל.
היסטוריה > הדאל המהפכני (1922-1919)

הדאל הנוכחי הוקם על פי החוקה של 1937, אך שואב את מקורותיו מהדאל הראשון שהוקם ב-1919. דאל זה היה אספה שכונסה על ידי חברי הפרלמנט הבריטי מטעם מפלגת שין פיין שנבחרו בבחירות הכלליות בבריטניה בשנת 1918. עם השגת רוב בקרב המושבים האירים בפרלמנט הבריטי, סירבו חברי שין פיין להכיר בו ותחת זאת כינסו את הדאל אירן הראשון, הפרלמנט החד-ביתי של הרפובליקה האירית והראשון מאז 1801.
המדינה היחידה שהכירה בדאל זה הייתה רוסיה הסובייטית. ישיבתו הראשונה התקיימה בדבלין ב-21 בינואר 1919 בהשתתפות 27 חברים. קיומו נאסר בספטמבר אותה שנה, ועל כן הוא ירד למחתרת ופגישותיו התקיימו במקומות שונים.
היסטוריה > מדינת אירלנד החופשית (1937-1922)

הדאל של הרפובליקה האירית הוחלף ב-1922 על ידי הדאל של מדינת אירלנד החופשית. מדינה זו, שכללה את 26 המחוזות הדרומיים והמערביים של אירלנד, הוקמה ב-1921 על פי תנאי האמנה האנגלו-אירית. הדאל אירן, שכונה אז "בית הנציגים" (Chamber of Deputies), הפך להיות הבית התחתון של הרשות המחוקקת החדשה שנקראה אירכטס. הדאל השני, שהתקיים על פי חוקת מדינת אירלנד החופשית, ירש את הדאל השני (הפרלמנט של דרום אירלנד) וכונה "הדאל השלישי". הדאל השלישי וכל אלה שבאו אחריו, התכנסו בבית ליינסטר.
היסטוריה > חוקת אירלנד (מ-1937 ועד היום)

חוקת אירלנד, שנחקקה בשנת 1937, הניחה את היסודות למדינה האירית המודרנית. על פי החוקה הרשות המחוקקת החדשה נקראה אירכטס והבית התחתון שלה המשיך להיקרא דאל אירן. הדאל הראשון שהתכנס על פי חוקה זו, כונה למעשה הדאל התשיעי.
חברים יהודים בדאל איירן

רוברט בריסקו היה החבר הראשון ממוצא יהודי ב"דאל איירן", משנת 1927 עד 1965. בנו גם היה חבר ב"דאל איירן". במשך השנים היו עוד מספר חברים יהודים בהם אלן שאטר (Alan Shatter) ומרוין טיילור (Mervyn Taylor].
הרכב הדאל הנוכחי

הדאל הנוכחי, שנבחר ב-2020, מורכב מהסיעות הבאות:
פיאנה פול: 37 מושבים.
שין פיין: 37 מושבים.
מפלגת פינה גייל: 35 מושבים.
המפלגה הירוקה: 12 מושבים.
מפלגת הלייבור: 6 מושבים.
המפלגה הסוציאל-דמוקרטית: 6 מושבים.
סולידריות - אנשים לפני רווחים: 5 מושבים.
אונטו: מושב אחד.
עצמאים עבור שינוי: מושב אחד.
חברי פרלמנט עצמאיים: 19 מושבים.
יושב ראש הדאל: מושב אחד.
ראו גם

אירכטס
הסנאט האירי
פוליטיקה של אירלנד
בתי מחוקקים לפי מדינה
הערות שוליים

↑  "Definition of Dáil in English". "Dáil: definition of Dáil in Oxford dictionary (British & World English). Meaning, pronunciation and origin of the word". Oxford Language Dictionaries. Oxford University Press. 2013. Retrieved 30 November 2013.
↑  חוקת אירלנד סעיף 15.1.2
↑  ספר העובדות של ה-CIA
↑  "Electoral Act, 1992 – Part IX". Irish Statute Book. Retrieved 2 April 2013
↑  התיקון לחוק הבחירות
↑  Electoral Act 1992, (S33), Irish Statute Book, ‏15-06-2020
↑  הגייה, באתר forvo.com
↑  רוברט בריסקו הלוחם מלידה, היום, 2 ביוני 1969
| --- | --- |
בקרת זהויות :  LCCN: no92008619  VIAF: 126953651   WorldCat (עם VIAF): 126953651 
הדאל הראשון - 1919
Stereogum

| --- | --- |


 סוג:  כתב עת מקוון 
 תקופת הפעילות:  2002–הווה (כ־23 שנים) 
 www.stereogum.com
 
Stereogum הוא אתר אינטרנט יומי המתמקד בחדשות מוזיקה, ביקורות, ראיונות ופרשנויות. האתר נוסד בינואר 2002 בידי סקוט לאפטין.
Stereogum היה אחד מבלוגי MP3 (אנ') הראשונים וקיבל מספר פרסים ואזכורים, כולל פרס PLUG בתור "בלוג המוזיקה של השנה", Powergeek 25 של בלנדר (אנ'), והוכתר כאחד מאתרי המוזיקה הטובים ביותר לפי אנטרטיינמנט ויקלי. האתר זכה בתואר "חתן כבוד רשמי" מטעם פרס ובי בקטגוריית המוזיקה וזכה בפרס OMMA למצוינות אתרי אינטרנט בקטגוריית בידור/מוזיקה. בשנת 2011, Stereogum זכה בתור "בלוג המוזיקה של השנה" מטעם וילג' ווייס.
אלבום השנה

בכל שנה, מכריז האתר על "אלבום השנה" הנבחר. להלן הרשימה:
| שנה | אמנ/ית | אלבום | מקור |
| --- | --- | --- | --- |
| 2009 | Animal Collective | Merriweather Post Pavilion |  |
| 2010 | קניה וסט | My Beautiful Dark Twisted Fantasy |  |
| 2011 | גירלז | Father, Son, Holy Ghost |  |
| 2012 | פיונה אפל | The Idler Wheel... |  |
| 2013 | קניה וסט | Yeezus |  |
| 2014 | ראן דה ג'ולס | Run the Jewels 2 |  |
| 2015 | גריימס | Art Angels |  |
| 2016 | ביונסה | Lemonade |  |
| 2017 | לורד | Melodrama |  |
| 2018 | קייסי מאסגרייבס | Golden Hour |  |
| 2019 | לנה דל ריי | Norman Fucking Rockwell! |  |
| 2020 | פיונה אפל | Fetch the Bolt Cutters |  |
| 2021 | The War on Drugs | I Don't Live Here Anymore |  |
| 2022 | Alvvays | Blue Rev |  |
| 2023 | Wednesday | Rat Saw God |  |
| 2024 | צ'ארלי XCX | Brat and It's Completely Different but Also Still Brat |  |
הערות שוליים

↑  Stereogum, Stereogum, ‏2023-10-15 (באנגלית)
↑  Francesca Stabile, The Winners Of The 2011 Village Voice Web Awards, The Village Voice, ‏2011-12-08
↑  "Best Album 2009". Stereogum (באנגלית). 7 בדצמבר 2009. נבדק ב-18 בדצמבר 2022. {{cite web}}:  (עזרה)
↑  "Stereogum's Top 50 Albums Of 2010". Stereogum (באנגלית). 8 בדצמבר 2010. נבדק ב-18 בדצמבר 2022. {{cite web}}:  (עזרה)
↑  "Stereogum's Top 50 Albums Of 2011". Stereogum (באנגלית). 5 בדצמבר 2011. נבדק ב-18 בדצמבר 2022. {{cite web}}:  (עזרה)
↑  "Stereogum's Top 50 Albums Of 2012". Stereogum (באנגלית). 5 בדצמבר 2012. נבדק ב-18 בדצמבר 2022. {{cite web}}:  (עזרה)
↑  "The 50 Best Albums Of 2013". Stereogum (באנגלית). 3 בדצמבר 2013. נבדק ב-18 בדצמבר 2022. {{cite web}}:  (עזרה)
↑  "The 50 Best Albums Of 2014". Stereogum (באנגלית). 2 בדצמבר 2014. נבדק ב-18 בדצמבר 2022. {{cite web}}:  (עזרה)
↑  "The 50 Best Albums Of 2015". Stereogum (באנגלית). 1 בדצמבר 2015. נבדק ב-18 בדצמבר 2022. {{cite web}}:  (עזרה)
↑  "50 Best Albums of 2016". Stereogum (באנגלית). 1 בדצמבר 2016. נבדק ב-18 בדצמבר 2022. {{cite web}}:  (עזרה)
↑  "The 50 Best Albums Of 2017". Stereogum (באנגלית). 5 בדצמבר 2017. נבדק ב-18 בדצמבר 2022. {{cite web}}:  (עזרה)
↑  "The 50 Best Albums Of 2018". Stereogum (באנגלית). 4 בדצמבר 2018. נבדק ב-18 בדצמבר 2022. {{cite web}}:  (עזרה)
↑  "The 50 Best Albums Of 2019". Stereogum (באנגלית). 3 בדצמבר 2019. נבדק ב-18 בדצמבר 2022. {{cite web}}:  (עזרה)
↑  "The 50 Best Albums Of 2020". Stereogum (באנגלית). 1 בדצמבר 2020. נבדק ב-18 בדצמבר 2022. {{cite web}}:  (עזרה)
↑  "The 50 Best Albums Of 2021". Stereogum (באנגלית). 6 בדצמבר 2021. נבדק ב-26 בדצמבר 2021. {{cite web}}:  (עזרה)
↑  "The 50 Best Albums Of 2022". Stereogum (באנגלית). 6 בדצמבר 2022. נבדק ב-6 בדצמבר 2022. {{cite web}}:  (עזרה)
↑  "The 50 Best Albums Of 2023"
↑  "The 50 Best Albums Of 2024"
| --- | --- |
בקרת זהויות :  MusicBrainz: 4788085f-4476-4e13-b518-3ba87e7a0c4e
הליגה הגרמנית השנייה בכדורסל

| --- | --- |

 תחום:  כדורסל
 ארגון:  פדרציית הכדורסל הגרמנית
 מדינות:  גרמניה גרמניה
 קונפדרציה:  פיב"א אירופה
 קבוצות:  15
 מירב הזכיות:  מיטלדויטשר (3 זכיות)
 תקופת הפעילות:  2007–הווה (כ־18 שנים)
 אלופה נוכחית:  רוסטוק סיוולבס (זכייה ראשונה)
 מפעל גבוה:  הבונדסליגה
 מפעל נמוך:  פרו ב'(אנ')
 אתר רשמי
הפרו א' (בגרמנית: ProA) היא ליגת הכדורסל השנייה בגרמניה. הליגה כוללת 16 קבוצות. באופן רשמי הפרו א' הוא חלק מהבונדסליגה 2, המורכבת מהפרו א' והפרו ב'. לפני עונת 2007/08, הבונדסליגה 2 הייתה ליגת כדורסל בעלת אותו שם, שהורכבה משתי חטיבות גאוגרפיות (צפון ודרום). בתום שלב הליגה, שתי הקבוצות המובילות מעפילות לבונדסליגה, והקבוצות הממוקמות במקום ה-15 וה-16 יורדות לליגה הנמוכה, פרו ב'.
קבוצות נוכחיות (2024–25)

| קבוצה | עיר |
| --- | --- |
ארטלנד דראגונס: קוואקנברוק
ג'יינטס דיסלדורף: דיסלדורף
דרזדן טיאטנס: דרזדן
קריילסהיים מרלינס: קריילסהיים
גיסן 46: גיסן
אייזברן ברמרהאפן: ברמרהאפן
מינסטר
ינה
נירנברג פלקונס: נירנברג
פיניקס האגן: האגן
קרלסרוהה ליונס: קרלסרוהה
רסטה פכטה ב': פכטה
טריר גלדיאטורס: טריר
מדי ביירוית: ביירוית
טיבינגן טייגרס: טיבינגן
קירכהיים נייטס: קירכהיים
בוכום
קובלנץ גראדינס: קובלנץ
אלופות

אלופת הפרו א' עולה לבונדסליגה, יחד עם סגנית האלופה.
| עונה | אלופה | סגנית |
| --- | --- | --- |
| 2007–08 | נורדלינגן ג'יינטס | קוקסהאפן באסקאטס |
| 2008–09 | מיטלדויטשר | פיניקס האגן |
| 2009–10 | מדי ביירוית | קוקסהאפן באסקאטס |
| 2010–11 | באיירן מינכן | וירצבורג |
| 2011–12 | מיטלדויטשר | קירכהיים נייטס |
| 2012–13 | רסטה פכטה | דיסלדורף ג'יינטס |
| 2013–14 | גטינגן | קריילסהיים מרילנס |
| 2014–15 | גיסן 46' | ס. אוליבר וירצבורג |
| 2015–16 | ג'נה | רסטה פכטה |
| 2016–17 | מיטלדויטשר | אוטינגר רוקטס |
| 2017–18 | רסטה פכטה | קריילסהיים מרילנס |
| 2018–19 | המבורג טאוורס | נירנברג פלקונס |
2019–20: העונה בוטלה עקב מגפת הקורונה
| 2020–21 | היידלברג | באייר ג'יינטס לברקוזן |
| 2021–22 | רוסטוק סיוולבס | טיבינגן טייגרס |
אלופות > הופעות לפי מועדון

| מועדון | זכיות | סגנויות | שנות זכיות | שנות סגנות |
| --- | --- | --- | --- | --- |
| מיטלדויטשר | 3 | 0 | 2009, 2012, 2017 | – |
| רסטה פכטה | 2 | 1 | 2013, 2018 | 2016 |
| נורדלינגן ג'יינטס | 1 | 0 | 2008 | – |
| באיירן מינכן | 1 | 0 | 2011 | – |
| גטינגן | 1 | 0 | 2014 | – |
| גיסן 46' | 1 | 0 | 2015 | – |
| ג'נה | 1 | 0 | 2016 | – |
| המבורג טאוורס | 1 | 0 | 2019 | – |
| היידלברג | 1 | 0 | 2021 | – |
| רוסטוק סיוולבס | 1 | 0 | 2022 | – |
| באייר ג'יינטס לברקוזן | 0 | 1 | – | 2021 |
| טיבינגן טייגרס | 0 | 1 | – | 2022 |
הערות שוליים

↑  BARMER 2. Basketball Bundesliga – Liga der Spielklassen ProA und ProB (ב־)
נקודת זיכוי

נקודת זיכוי היא הפחתה (זיכוי) מגובה מס הכנסה על ההכנסה החייבת, הניתנת על פי מאפיינים אישיים המצדיקים הקטנה של נטל המס. על פי סעיף 33א לפקודת מס הכנסה, נקודת זיכוי היא סכום "המקוזז כנגד המס לאותה שנה".
נקודות הזיכוי של כל עובד נקבעות בדרך כלל לפי הפרטים אותם הוא ממלא בטופס 101. במקרים מעטים נדרש אישור של פקיד השומה.
היסטוריה

נקודות הזיכוי נוספו לפקודת מס הכנסה במסגרת תיקון מס' 22 לפקודה ("רפורמת בן שחר"), שנכנס לתוקף באפריל 1975. דברי ההסבר להצעת החוק עוסקים בטיבו של מנגנון זה:
הצעת החוק מבחינה בין שני סוגי זיכויים. הסוג האחד מוגדר כנקודת זיכוי, הניתנת לקיזוז מהמס רק כאשר קיים כנגדה חיוב במס. הסוג השני מוגדר כנקודת קיצבה, המשתלמת לזכאי לה במישרין, גם כאשר אין כנגדה חיוב במס. נקודות הזיכוי יחליפו את הניכוי לתושב והניכוי בעד אישה, ועוד ניכויים אחרים. נקודות הקיצבה יבואו במקום הניכויים בעד ילדים והן במקום קיצבאות הילדים המשתלמות מאת המוסד לביטוח לאומי.
מאז הנהגתן של נקודות הזיכוי חלו שינויים רבים בכללי הזכאות להן.
ערך נקודות זיכוי

ערך נקודת זיכוי מתעדכן בתחילת כל שנת מס בהתאם לשינוי במדד המחירים לצרכן בשנה הקודמת (ליתר דיוק: בשנה המתחילה בדצמבר ומסתיימת בנובמבר שלאחריו). להלן ערכים היסטוריים של נקודת זיכוי:
זכאות לנקודות זיכוי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הזכאות לנקודות זיכוי נקבעת בחוק. רשימת המוטבים ניתנת על פי פרמטרים אישיים. בין הזכאים לנקודות זיכוי ניתן למצוא:
זכאות לנקודות זיכוי > תושב

על פי סעיפים 34 ו-36 לפקודת מס הכנסה, כל תושב ישראל זכאי ל-2.25 נקודות זיכוי (2 נקודות על היותו תושב ועוד רבע על נסיעות לעבודה).
עובדים זרים אינם תושבים, ולכן אינם זכאים ל-2.25 נקודות הזיכוי הבסיסיות. יחד עם זאת, בתנאים מסוימים תקנות מס הכנסה מעניקות נקודות זיכוי לתושב חוץ זכאי, כהגדרתו בחוק. הזכאות מותנית, בין השאר, בשהייה כדין בישראל ובאישור העסקה כדין.
זכאות לנקודות זיכוי > נוער

על פי סעיף 40ב לפקודת מס הכנסה, נוער עובד בגילאי 16 עד 18 זכאי לנקודת זיכוי אחת נוספת.
זכאות לנקודות זיכוי > חיילים

החל מ-1 בינואר 2000 ניתן זיכוי במס הכנסה לחיילים משוחררים. על פי סעיף 39א לפקודת מס הכנסה, מי ששירת בשירות חובה בצה"ל או בשירות לאומי לכל הפחות 12 חודשים, זכאי לנקודות זיכוי כמפורט להלן במשך שלוש שנים מיום סיום השירות:
¹⁄₆ נקודת זיכוי לחודש – אם שירת שירות חובה של -
לגבר – 23 חודשים מלאים לפחות.
לאישה – 22 חודשים מלאים לפחות.
¹⁄₁₂ נקודת זיכוי לחודש – אם שירת שירות חובה של פחות מ-
לגבר – 23 חודשים מלאים.
לאישה – 22 חודשים מלאים.
זכאות לנקודות זיכוי > סיום לימודים לתואר אקדמי

על פי סעיפים 40ג ו-40ד לפקודת מס הכנסה, מי שסיים לימודיו האקדמאים זכאי לנקודות זכות כדלקמן:
החל משנת 2005, מי שסיים לימודיו האקדמאים במוסד להשכלה גבוהה ישראלי וכן מי שסיים לימודי מקצוע בהיקף של 1,700 שעות לימוד, זכאי לחצי נקודת זיכוי במשך שלוש שנים (בגין סיום תואר ראשון) או במשך שנתיים (בגין סיום תואר שני) החל בשנה שלאחר סיום לימודיו.
החל משנת 2007, מי שסיים לימודיו לתואר ראשון בשנת 2007 ואילך, יהא זכאי לנקודת זיכוי אחת (במקום חצי נקודה) במשך שלוש שנים החל בשנה שלאחר סיום לימודיו.
החל משנת 2012, מי שסיים את לימודיו בתואר שנדרשת בו התמחות (עריכת דין, ראיית חשבון ועוד) זכאי לדחות את קבלת נקודת הזיכוי עד לאחר סיום ההתמחות. לשם כך עליו להתחיל את תקופת ההתמחות עד סוף שנת המס שלאחר השנה שבה סיים את התואר.
מי שסיים את לימודיו בשנת 2014 או 2015, יהיה זכאי לנקודת זיכוי אחת במשך שנה אחת לתואר ראשון, וחצי נקודת זיכוי למשך שנה אחת לתואר שני, בשנה שלאחר סיום לימודיו, או בשנה שלאחריה, לפי בחירתו.
זכאות לנקודות זיכוי > עולה חדש

על פי סעיף 35 לפקודת מס הכנסה, עולה חדש זכאי, כחלק מהקלות המס לעולה חדש ולתושב חוזר, לנקודות זיכוי נוספות בשנים הראשונות לעלייתו:
למי שעלה עד 31 בדצמבר 2021:
1/4 נקודת זיכוי שנתית לחודש – עבור 18 החודשים הראשונים לעלייה. סה"כ 4.5 נקודות זיכוי שנתיות בגין כל השנה וחצי.
1/6 נקודת זיכוי שנתית לחודש – עבור 12 החודשים שלאחריהם. סה"כ 2 נקודות זיכוי שנתיות בגין כל השנה.
1/12 נקודת זיכוי שנתית לחודש – עבור 12 החודשים שלאחריהם. סה"כ נקודת זיכוי שנתית אחת בגין כל השנה.
למי שעלה החל מ-1 בינואר 2022:
1/12 נקודת זיכוי שנתית לחודש – עבור 12 החודשים הראשונים לעלייה. סה"כ 3 נקודת זיכוי שנתית אחת בגין כל השנה.
1/4 נקודת זיכוי שנתית לחודש – עבור 18 החודשים שלאחריהם. סה"כ 4.5 נקודות זיכוי שנתיות בגין כל השנה וחצי.
1/6 נקודת זיכוי שנתית לחודש – עבור 12 החודשים שלאחריהם. סה"כ 2 נקודות זיכוי שנתיות בגין כל השנה.
1/12 נקודת זיכוי שנתית לחודש – עבור 12 החודשים שלאחריהם. סה"כ נקודת זיכוי שנתית אחת בגין כל השנה.
הזכאות מתחילה עם קבלת תעודת עולה ונמשכת גם כאשר אין הכנסה. אך ניתן לנצל זכאות בחודשי אבטלה להפחתת המיסים באותה השנה בלבד.
ניתן להקפיא זכאות במקרה של גיוס לצה"ל, לימודים במוסד אקדמאי מוכר או עזיבת הארץ לתקופה של בין חצי שנה לשלוש שנים.
זכאות לנקודות זיכוי > אישה

על פי סעיף 36א לפקודת מס הכנסה, כל אישה זכאית לחצי נקודת זיכוי, בין אם היא תושבת ובין אם לא.
זכאות לנקודות זיכוי > אישה עם ילדים

אישה נשואה זכאית החל משנת 2017 לנקודות זיכוי בגין כל ילד כלהלן:
בשנת הלידה – ½1 נקודות זיכוי.
מסוף שנת הלידה ועד לשנה בה מלאו לו חמש שנים – ½2 נקודות זיכוי.
מהשנה שבה מלאו לו שש שנים עד השנה שבה מלאו לו 17 שנים – נקודת זיכוי אחת.
בשנה שבה הגיע לגיל 18 – חצי נקודת זיכוי.
בהוראת שעה לשנת 2022 תינתן נקודת זיכוי נוספת בגין כל ילד, החל מהשנה שבה מלאו לו שש שנים ועד השנה שבה מלאו לו שלוש עשרה שנים.